NaiveNeuron/SloPal huggingface dataset:
Beluský, Martin, poslanec NR SR (2020-04-02):
Ďakujem za slovo. Vážený pán poslanec Šefčík, za prvé, teraz sme pri bode, kde sa pán poslanec Blaha a pán poslanec Kotleba volia ako členovia do týchto výborov, o tom, že sa budú voliť ako predsedovia, to je nasledujúci bod, takže ste si trošku pomýlili program, ale nevadí, ste nový poslanec, my vám to nejako odpustíme. A druhá vec, hovoríte o demokracii, áno, máte väčšinu, ste koalícia, máte možnosť rozhodovať a práve preto, keď si pozriete zákon o rokovacom poriadku č. 350/96 Z. z. § 3 ods. 4, ktorý hovorí, že „doterajší predseda Národnej rady Slovenskej republiky zvolá predsedov politických strán a predsedov politických hnutí zastúpených v Národnej rade a prerokuje s nimi prípravu ustanovujúcej schôdze“. Práve toto je ten priestor, kde vy ako koalícia ste mali rozhodnúť, mali povedať svoje výhrady, s akými menami súhlasíte, s akými výborami súhlasíte, to aj bolo povedané. My sme všetky vaše podmienky rešpektovali a všetky naše nominácie či za stranu Kotlebovci – Ľudová strana Naše Slovensko alebo či za stranu SMER boli spravené presne v súlade s tým, ako to bolo na tomto prvom stretnutí dohodnuté. To, že vy ste si to zmenili, že to nerešpektujete a že teraz tu hovoríte nové argumenty, to je dôkaz toho, že vy nerešpektujete demokraciu.
Kollár, Boris, predseda NR SR (2020-09-22):
O návrh spoločného spravodajcu dávam hlasovať. Prosím, prezentujme sa a hlasujme. (Hlasovanie.) Prítomných 141 poslancov, za 105, 2 proti, zdržali sa 34. Návrh sme schválili. Pristúpime k tretiemu čítaniu o návrhu zákona a otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu návrhu zákona ako celku. Pán spoločný spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2020-12-10):
V rozprave teraz vystúpi pán poslanec Miloš Svrček. (Reakcia spravodajcu: „Asi chcel reagovať len.“ ) Aha, pardon, prihláste sa, prosím, trojkou. Áno, sekundu. Takže s reakciou na faktické poznámky – pán poslanec Šutaj Eštok.
Grendel, Gábor, podpredseda NR SR (2021-11-05):
Pán poslanec Vladimír Faič.
Brocka, Július, poslanec NR SR (2014-06-05):
Pán kolega Chren, vadilo vám, že som mal včera krátke vystúpenie. Chcem vám povedať, že nebolo to výrazom neúcty k sporiteľom v druhom pilieri. Naopak, ja som to urobil pre vášho bývalého kolegu. On ma poprosil, lebo chcel včera vystúpiť, keďže dnes tu nie je. Ale keď vám chýba viac slov k tomuto návrhu, ja sa ešte ústne prihlásim a budem pokračovať teda voľne v diskusii ako vy. Vám ešte vadilo, že pri tom ústavnom zákone sme diskutovali tri dni a teraz sme to vybavili, teda ja osobne, pár minútami. Pán kolega, tie tri dni sme preto diskutovali o tom ústavnom zákone, že aj vaši kolegovia nás nálepkovali, že to je kšeft KDH so SMER-om. Kšeft o manželstve, o justícii, že to je kšeft so SMER-om. A pritom vôbec nešlo o peniaze, nešlo o peniaze. Ale na rozdiel od toho zákona teraz ide o veľké peniaze. Už doteraz je tam 6 mld. eur v DSS. A čo mojich kolegov vyrušuje, práve to vaše mimoriadne angažovanie sa pri tomto zákone. (Potlesk.) Pán kolega Chren, vy nie ste v sociálnom výbore. Mojich kolegov vyrušuje, že sa angažujete viac ako minister Richter pre prijatie tohoto zákona. Aj mňa vyrušuje, že sa viac angažujú ekonómovia, finančníci, až to je podozrivé, naozaj. Pozrite, veď to tak vyzerá, ako keby sme teraz rokovali o opozičnom návrhu. Veď ak sa aj vyjadrujú kolegyne Gabániová alebo pani Nachtmannová. No, dámy a páni, toto môže byť kšeftom, naozaj. Veď vypadli zo zákona sprostredkovatelia sporenia alebo tých anuít. Čiže sú tu veľké peniaze v hre. A ja si, pán kolega Chren, o vás nemyslím, že máte krátku pamäť. Dopoviem to vo svojom ústnom... (Prerušenie vystúpenia časomerom.)
B. Bugár, podpredseda NR SR: (2003-01-15):
Teraz otváram rozpravu o týchto bodoch programu a pýtam sa, či sa hlási niekto ústne do rozpravy, nakoľko som žiadnu písomnú prihlášku do rozpravy nedostal. Konštatujem, že nie je to tak. Vyhlasujem rozpravu o týchto dvoch bodoch programu za skončenú. Panie poslankyne, páni poslanci, pristúpime k tajnému hlasovaniu o návrhu na odvolanie viceprezidenta Prezídia a členov Prezídia Fondu národného majetku Slovenskej republiky, ako aj členov Dozornej rady Fondu národného majetku. Chcem pripomenúť, že hlasovacie lístky sú farebne odlíšené a že platný je ten hlasovací lístok, na ktorom je pri každom mene a priezvisku zakrúžkovaná jedna z alternatív, t. j. „za“, „proti“ alebo „zdržiavam sa“. V tajnom hlasovaní budeme postupovať obvyklým spôsobom. Prosím teraz overovateľov, aby sa ujali svojej funkcie a dohliadali na priebeh tajného hlasovania a súčasne aby hlasovali ako prví. Pristúpime k tajnému hlasovaniu. (Akt tajného hlasovania.)
Grendel, Gábor, podpredseda NR SR (2022-11-30):
S ďalšou faktickou poznámkou pán poslanec Ondrej Dostál.
Pleštinská, Zita, poslankyňa NR SR (2021-11-05):
Ďakujem, pán predsedajúci. Pán minister Ján Budaj, veľmi pekne ďakujem za vás dnešný vstup do našej rozpravy o transformácii národných parkov. Máme november 2021, je pred sviatkom, kedy si pripomíname výročie Nežnej revolúcie. Bol to prejav popretkávaný vašimi spomienkami ako hlavného aktéra Nežnej revolúcie. Upozornili ste aj na sociálny rozmer návrhu zákona, pretože po dlhom čase táto pripravovaná legislatíva prinesie regiónom nielen vyššiu úroveň kvality národných parkov, ale aj peniaze a nové pracovné príležitosti. Slovensko musí investovať do svojich regiónov pozornosť aj financie. Tento zákon prináša aj záujem o regióny, ktorý bude oveľa širší, než z hľadiska životného prostredia. Žijem v okrese Stará Ľubovňa, v ktorom sa nachádza Pieninský národný park, práve preto môžeme v okrese rozvíjať cestovný ruch. Krásnu prírodnú scenériu s rozlohou najmenšieho parku Pieniny môžeme obdivovať z drevených pltí počas plavby po pohraničnej rieke Dunajec. Nachádzajú sa tu aj výnimočné Karpatské bukové pralesy zapísané v Zozname svetového dedičstva UNESCO. Do tohto územia prichádza desaťtisíce turistov z celého sveta a obdivujú scenériu prírody. Našou úlohou je chrániť prírodu pre budúce generácie a naše deti. Ďakujem.
Zmajkovičová, Renáta, podpredsedníčka NR SR (2012-07-26):
Ďakujem pani poslankyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pani spravodajkyňa, prosím. Pani spravodajkyňa, ale stlačte si aj, že ste sa prihlásili do rozpravy. Ukončujem možnosť prihlásiť sa do rozpravy ústne. Nech sa páči, pani poslankyňa.
Sulanová, Magdaléna, poslankyňa NR SR (2021-05-05):
Ďakujem pekne za slovo. Ja sa teda skutočne neradím k nejakým obdivovateľom socializmu, podotýkam. Veľmi som rada, pán kolega Blaha, že ste teda upozornili na toto. Veľmi ma to vyrušuje, že v Národnej rade sa nepoužívajú výrazy alebo teda definície také, ako majú byť. Žiaden komunizmus tu nikdy nebol. Áno, bol tu socializmus a ja poprosím, aby ste si to už raz navždy zapamätali, lebo je to, v podstate je to klamstvo. To po prvé. Samozrejme, je to aj vizitka nevzdelanosti, keď niekto nevie, že tu žiaden komunizmus nebol, ale bol len socializmus. Koniec koncov je to Československá socialistická republika, bola, takže to po prvé. Po druhé, bola tu tá spomenutá kolektívna vina. Absolútne súhlasím. Každý, kto sa zúčastňoval na rôznych represáliách, krivdách, ktoré, samozrejme, boli za minulého režimu, malo by sa mu to dokázať, bude odsúdený a potrestaný. Prečo po tridsiatich rokoch? Veď si uvedomme, keď títo ľudia mali dôchodok, čiže museli ho mať ten dôchodok do roku ´89 už vymeraný, po tridsiatich rokoch, samozrejme, už väčšina nežije, možno pár vdov, áno. Prečo ste to neurobili pred tridsiatimi rokmi? Pokiaľ by ste chceli aj nejaké financie ušetriť, tak vtedy by to bolo, samozrejme, jednak by boli aj informácie, jednak by tí ľudia žili a jednak by to bolo, myslím, že aj finančne, bol by tam finančný benefit. A čo ma veľmi vyrušovalo, a musím súhlasiť s pánom kolegom, je to, že hodnotenie bývalého režimu, ja hovorím, ja som ho teda zažila. Od 60. rokov si pamätám tento režim veľmi dobre a môžem povedať, že to hodnotenie, ktoré tu bolo, by som definovala ako polopravdy a nebolo to... (Prerušenie vystúpenia časomerom.)
Hort, Milan, podpredseda NR SR (2010-12-10):
Ďakujem. Faktické poznámky neevidujem. Uzatváram možnosť prihlásiť sa s faktickou poznámkou. A teraz dávam priestor na prihlásenie sa do rozpravy ústne. Pán poslanec Martin Fronc, pán poslanec Ján Mikolaj, pán poslanec Ľubomír Želiezka. Celkom traja poslanci. Uzatváram možnosť prihlásiť sa do rozpravy. Slovo má pán poslanec Martin Fronc, nech sa páči.
Blanár, Juraj, podpredseda NR SR (2021-09-16):
Ďakujem, pán spravodajca. Otváram všeobecnú rozpravu. Konštatujem, že písomne som neobdržal žiadnu prihlášku, preto dávam teraz možnosť prihlásiť sa ústne do rozpravy. Konštatujem, že nikto sa neprihlásil do rozpravy, preto vyhlasujem všeobecnú rozpravu za skončenú. Predpokladám, že ani pán navrhovateľ, ani pán spravodajca vzhľadom na to, že rozprava neprebehla, nemajú záujem vystúpiť. Prerušujem rokovanie o tomto bode programu. A pristúpime k ďalšiemu bodu programu septembrovej schôdze, ktorým je prvé čítanie o vládnom návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh je pod parlamentnou tlačou 625, návrh na pridelenie výborom, aby ich prerokovali, je v rozhodnutí 656. Opäť teraz poprosím pána ministra dopravy, aby uvedený vládny návrh zákona uviedol. Nech sa páči.
Blanár, Juraj, podpredseda NR SR (2023-02-02):
Koniec, pán minister?
Pellegrini, Peter, predseda NR SR (2024-02-09):
Pán poslanec Dostál.
Kollár, Boris, predseda NR SR (2022-03-16):
Prosím, prezentujme sa a hlasujme. (Hlasovanie.) Prítomných 125 poslancov, za 85, proti 8, zdržalo sa 30, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie. Vážení kolegovia, prosím, utíšte sa v pléne, ešte sme neskončili! Nech sa páči
M. Záhumenský, poslanec: (2007-12-12):
Ja chcem povedať, že pokiaľ by občania boli objektívne informovaní o tom, aké vlastne výnosy im prináša druhý pilier a pokiaľ by nebola taká masívna reklamná kampaň na to, aby občania vstúpili do tohto piliera, tak tých sporiteľov by bolo podstatne, podstatne menej. Lebo ľudia, ktorí majú nižšie ako mediánové mzdy, jednoducho im ani po dvadsiatich rokoch nebude stačiť dosť na to, aby mali primeranú starobu aspoň na úrovni priebežného piliera. Myslím si, že vo svojom vystúpení som jasne preukázal, že priebežný pilier najmä ľuďom s nižšími príjmami dokáže zabezpečiť podstatne lepšie podmienky pre svoju starobu ako kapitalizačný. Ďakujem.
Pčolinský, Peter, podpredseda NR SR (2023-06-28):
No, kolegovia, už stačí. Kolegovia, vzhľadom na to, že tu máme rôzne právne názory, nemáme stanovisko ústavnoprávneho výboru, zvolávam na 10.00 hod. grémium, kde si dohodneme, čo s tým, musíme si to dohodnúť, nie cez procedurálne návrhy to tu budeme riešiť. Čiže na 10.00 hod. zvolávam grémium, medzitým ešte viacerí požiadali o rokovanie klubov, to znamená, do desiatej máte čas ešte sa poradiť na kluboch, o 10.00 hod. bude grémium, o 11.00 hod. hlasujeme. Prerušujem rokovanie. (Reakcia z pléna.) Áno. Procedurálny návrh ešte Vetrák.
Danko, Andrej, podpredseda NR SR (2023-11-15):
Pán poslanec Dostál. Nie je v sá... Pán poslanec Dostál! Chvíľu počkáme. Ak je ospravedlnený, ak nie je problém, zástupcovia SaS? Nepríde, dobre. Stráca poradie. Pani poslankyňa Kalmárová.
Bugár, Béla, podpredseda NR SR (2011-07-06):
Ďalej v rozprave vystúpi pán poslanec Gaľa.
B. Bugár, podpredseda NR SR: (2002-12-12):
(Hlasovanie.) Prítomných je 126 poslancov, za návrh 77, proti 6, zdržalo sa 41, nehlasovali 2. Konštatujem, že Národná rada zvolila aj Michala Ondrejčáka za člena Správnej rady Sociálnej poisťovne. Teraz nasleduje hlasovanie o návrhu vlády na odvolanie zástupcov štátu z Predstavenstva Národného úradu práce a na voľbu zástupcov štátu do Predstavenstva Národného úradu práce, tlač 107. Pani spravodajkyňa, nech sa páči.
Hlina, Alojz, poslanec NR SR (2015-11-13):
Ďakujem veľmi pekne. Pán predseda, dovoľte mi predniesť informáciu, upozorňujem, že nedám procedurálny návrh, len chcem vás poprosiť, že či ju môžem predniesť. Dnes sa 12 poslancov zúčastnilo súdneho pojednávania o Pečniansky les. Žiaľ, musím informovať ostávajúcich kolegov, že dnes štát prehral svoj zápas o Pečniansky les, to je ten les tuná oproti; 22 hektárov lesnej pôdy bolo podvodne zamenených a dnešným dňom dokonaných. Zostáva jediná šanca, ešte odvolanie na krajský súd. Len podávam túto informáciu, kam až sme dospeli. Ďakujem.
Šimečka, Michal, podpredseda NR SR (2024-06-20):
Ďakujem. Pán poslanec Prostredník, nech sa páči.
Remišová, Veronika, poslankyňa NR SR (2024-02-21):
Vážený pán predsedajúci, chcela by som navrhnúť zlúčenie rozpravy pri bode 71 a 72, je to tlač 175 a 176, návrh skupiny poslancov na vydanie ústavného zákona, ktorým sa mení ústava a návrh skupiny poslancov na vydanie zákona, ktorým sa mení a dopĺňa zákon č. 301 Trestný poriadok. Ďakujem veľmi pekne.
Martinák, Ľuboš, poslanec NR SR (2010-12-14):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 27. januára 2011 a v gestorskom výbore do 31. januára 2011.
Šimkovičová, Martina, poslankyňa NR SR (2019-03-27):
Ďakujem za slovo. Vážené kolegyne, vážení kolegovia, na rokovanie Národnej rady Slovenskej republiky predkladám v druhom čítaní poslanecký návrh zákona, ktorým sa mení a dopĺňa zákon č. 161/2015 Z. z. Civilný mimosporový poriadok. Civilný mimosporový poriadok vylučuje možnosť, aby rodič podal vo veci, kde ide o deti, o najlepší záujem dieťaťa, žalobu na obnovu konania. Hlavnou myšlienkou návrhu zákona je, aby sa do nášho právneho poriadku vniesol princíp najlepšieho záujmu dieťaťa v tzv. únosových rodičovských veciach, a teda aby bolo možné v týchto citlivých záležitostiach podať žalobu na obnovu konania. Únosové rodičovské veci znamenajú napríklad to, keď slovenské dieťa jeden z rodičov z cudziny premiestni na územie Slovenskej republiky a rodič, ktorý je v cudzine, podá návrh, aby slovenský súd rozhodol o navrátení dieťaťa. Prosím vás, vážené kolegyne a kolegovia, aby ste tento návrh zákona podporili. Vysvetlenie k tejto novele a podrobnejšie informácie podám v rozprave, do ktorej sa hlásim ako prvá. Ďakujem.
Bugár, Béla, poslanec NR SR (2012-09-25):
Ďakujem, pani predsedajúca. Pán poslanec Pollák, súhlasím s vami, že návrh je pomýlený, ale ja si myslím, že argumentovať s tým, že toto sa týka hlavne Rómov, tiež je pomýlené. Aj keď ja viem, že pani poslankyňa Nicholsonová to povedala. Lebo ja poznám veľa takých ľudí, ktorí vôbec s rómskou komunitou nemajú nič spoločné, neskončili deväťročnú základnú školu a vodičák urobili. Ale je vôbec pomýlené nejakým spôsobom naviazať na skončenie základnej školy možnosť získať vodičák. Však musí urobiť jednoznačne skúšobnú jazdu, musí testy a viete, že tam to je dosť prísne. Pokiaľ funguje systém, to znamená, že nemáte možnosť, prepáčte, to kúpiť, no tak to je absolútne jedno, aj keď by som to nemal povedať, či má ukončené základné teda vzdelanie, základnú školu, alebo nie. Preto ja si myslím, že takýto návrh podporiť sa ani nedá.
Pročko, Jozef, poslanec NR SR (2023-06-21):
Ja neverím, že v tej SaS-ke sú naozaj všetci takí ako vy, Janka Bittó Cigániková, ktorú volajú Penta Cigániková. Ja neverím, že aj Lehotský, ktorý predo mnou vystupoval, je človek bezcharakterný, je to človek zmanipulovaný, ktorý nevidí, že tento zákon je naozaj o zisku, o zisku pre oligarchov, ktorí zarábajú na zdraví. Vy ste, ako ste vystúpili, Janka Bittó Cigániková, ktorú volajú Penta Cigániková, vy keď ste vystúpili, tak ste klamali od začiatku až do konca. Nič z toho, čo ste tu tie vaše veľké rečičky rozprávali, nie je v tom zákone. Nič z toho. Vy ste klamali. Ten zákon je o niečom inom, čo ste vy tu rozprávali. Už ste to počuli dnes viackrát, že naozaj vám Haščák dáva priestor a opisuje vás, aká vy ste zdravotní... aký ste vy guru zdravotnícky, aký ste vy etalón zdravotníctva. Ale okrem toho, že naozaj sa snažíte nahrabať zisky pre oligarchov, ja som nič, ja som od vás, okrem toho, že ste naozaj deštruovali tie výbory, zdravotnícke, nič dobré pre slovenské zdravotníctvo od Janky Bittó Cigánikovej, ktorú volajú Janka Penta Cigániková, nič som od vás nevidel, čo ste vy urobili. Žvásty, ktoré vy rozprávate a potom tie žvásty, ktoré Haščák uverejňuje v tom svojom plátku o vás, to je čistý populizmus. To je vďaka za to, že mu naozaj robíte nadprácu, že robíte nadprácu pre Pentu a pre tých, ktorí zarábajú na zdraví ľudí. Ja tiež vystúpim v rozprave, ale vy ste klamárka. Z toho, čo ste povedali tam, za tým pultíkom, v tom zákone nie je nič! A na vašom mieste by som teda, ak ste taký charakter, to stiahol a prepracoval!
P. Paška, predseda NR SR: (2008-01-29):
Nech sa páči, pán poslanec Mikloško.
Hrnčiar, Andrej, podpredseda NR SR (2018-09-11):
Pán poslanec Sopko.
Jurinová, Erika, podpredsedníčka NR SR (2013-09-25):
Hovorím faktickú poznámku. (Reakcie z pléna.) Ja som vám neskákala do reči, prosím vás, ani vy mi neskáčte! Pán Blanár, vy nepoznáte základné základy štatistiky a matematickej pravdepodobnosti? To je snáď sen, čo tuná hovoríte! Áno, samozrejme, podľa rokovacieho poriadku má každý právo na otázku! Keby som nevedela, akým spôsobom tieto otázky zadávate! Pán Blanár, k vám hovorím, každý máme právo na otázku. Problém je, že opozícii sa nedostáva tá možnosť, a viete prečo, viete prečo, viete to sám veľmi dobre, pretože blokujete, naschvál blokujete, aby otázka bola zodpovedaná na premiéra, hlavne z vašich radov. Toto sa dá, takže, takže táto výsada vôbec nie je relevantná. Každopádne by som sa zastala možno slov pani Žitňanskej aj jej kolegov z opozície, ktorí majú záujem na tom, aby sa aj poslanecký prieskum menil, aj hodina otázok tak, aby opozícia naozaj mohla svoj mandát uplatniť. Ďakujem.
Kavecká, Monika, poslankyňa NR SR (2021-01-14):
Iba tenton jeden som chybne prečítala.
Mezenská, Helena, poslankyňa NR SR (2015-09-30):
Dovolím si vyjadriť sa aj ja k tomuto návrhu zákona, aj prednesenému pozmeňováku. No ja si myslím, že čo sa týka procesnej stránky, je nevhodné znižovať a dehonestovať činnosť parlamentu na to, že pozmeňováky, s ktorými sa máme oboznámiť, ku ktorým máme zaujať stanoviská, sú nám dodané neskoro. Čo sa týka vecnej stránky, odzneli tu návrhy zo strany pána poslanca Chrena, pána poslanca Hlinu, ku ktorým sa ja prikláňam. Čo sa týka toho návrhu pána poslanca Chrena, zaviesť zníženú sadzbu dane na všetky potraviny, takto to bude čisté a podľa môjho názoru jednoduchšie, schodnejšie a prehľadnejšie, komplexnejšie riešenie, ktoré nebude vyvolávať polemiky, ktorých sme teraz svedkami. Čo sa týka návrhu pána Hlinu, tak naozaj navrhujem aj ja, aby takto prijatý návrh zákona komplexne stanovený na zníženie sadzby dane na všetky potraviny začal platiť a bol účinný čo najskôr. Myslím si, že viackrát boli prezentované pozitívne a povzbudzujúce makroekonomické ukazovatele, ktoré svedčia o tom, ako je stabilizovaná hospodárska a sociálnoekonomická situácia v našej krajine, a preto nevidím dôvod, ktorý by nám mal brániť v tom, aby sme tieto návrhy konštruktívne do prerokovaného návrhu zákona zapracovali.
Suja, Miroslav, poslanec NR SR (2021-02-04):
Ďakujem, pán predsedajúci. Ďakujem, Ondro, za tvoje vystúpenie. Ja ešte jednu vec som zabudol. Ja súhlasím s tým, aby štát mal kontrolu. Ja som absolútne za, ale trošku som v pomykove, lebo veľakrát, pán minister, aj z vášho klubu sa ozýva, že štát je zlý gazda. (Reakcia z pléna.) No. Ale si myslím, že teraz, keď už desať mesiacov ste vy pri moci, dá sa povedať že odborníci, tak že by ste to mohli tak nastaviť, aby štát nebol zlý gazda, ale aby bol výborný a myslím si, že potom by to mohlo fungovať. Ale keď vy vlastní hovoríte teraz, že štát je zlý gazda, tak potom vysielame zlý signál pre ľudí, že zmenila sa vláda, ale aj tak štát zle hospodári. Tak toto by bolo tiež možno dobré vysvetliť. Ďakujem.
M. Číž, podpredseda NR SR: (2009-12-10):
(Hlasovanie.) Prítomných 130 poslancov, za 53 poslancov, proti 36 poslancov, 39 poslancov sa zdržalo, 2 nehlasovali. Konštatujem, že tento návrh pána poslanca Brocku sme neschválili.
T. Cabaj, podpredseda NR SR: (2009-06-17):
Dávam teraz slovo spravodajcovi, ktorého určil gestorský výbor, výbor pre hospodársku politiku, pánu poslancovi Pavlovi Pavlisovi.
Viskupič, Marián, poslanec NR SR (2021-05-04):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Grendel, Gábor, podpredseda NR SR (2020-11-27):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 10 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja, tlač 256. Prosím pána spoločného spravodajcu z výboru pre financie a rozpočet poslanca Tomáša Lehotského, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov , tlač 256.)
Bugár, Béla, podpredseda NR SR (2018-06-20):
Ďakujem pekne. Pán spravodajca, chcete zaujať stanovisko? Nech sa páči, máte slovo.
Ďuriš Nicholsonová, Lucia, podpredsedníčka NR SR (2018-10-24):
S reakciou na faktické poznámky, pani poslankyňa Žitňanská.
J. Medveď, minister životného prostredia SR: (2009-12-02):
Účelom návrhu zákona je zabezpečenie vykonateľnosti nariadenia Európskeho parlamentu a Rady č. 166/2006 o zriadení Európskeho registra uvoľňovania a prenosov znečisťujúcich látok, ktorým sa menia a dopĺňajú smernice Rady 91/689/EHS a 96/61/ ES, ktoré bolo prijaté Európskym parlamentom 18. januára 2006, a, ďalej, odstránenie nedostatkov v transpozícii smernice Európskeho parlamentu a Rady 2003/4/ES z 28. januára 2003 o prístupe verejnosti k informáciám o životnom prostredí. Nariadenie Európskeho parlamentu a Rady č. 166/2006 má za cieľ zlepšiť prístup verejnosti k environmentálnym informáciám prostredníctvom zavedenia komplexného a integrovaného Európskeho registra uvoľňovania a prenosov znečisťujúcich látok a prispieť k znižovaniu negatívnych vplyvov chemických, fyzikálnych a biologických faktorov na zdravie ľudí, hospodárstvo, prírodné a kultúrne dedičstvo. Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Realizácia navrhovaných ustanovení zákona v praxi bude mať dopad na verejné financie, pozitívny vplyv na podnikateľské prostredie a životné prostredie a nebude mať negatívny dopad na zamestnanosť. Vážený pán podpredseda, vážené panie poslankyne, vážení páni poslanci, verím, že návrh zákona schválite. Ďakujem za pozornosť.
Jurinová, Erika, podpredsedníčka NR SR (2014-11-08):
S reakciou pán poslanec Hlina.
Pellegrini, Peter, predseda NR SR (2023-11-24):
Pán poslanec Šipoš.
Baláž, Radovan, poslanec NR SR (2018-06-19):
Ďakujem za slovo, pán predsedajúci. Vážený pán minister, vážené kolegyne, kolegovia, dovoľte mi, prosím, ako určenému spravodajcovi predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 39/2015 Z. z. o poisťovníctve (tlač 944). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1165 zo 16. mája 2018 pridelila vládny návrh zákona na prerokovanie týmto výborom, a to výboru pre financie a rozpočet a ústavnoprávnemu výboru. Zároveň určila výbor pre financie a rozpočet ako gestorský a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet a ústavnoprávny výbor. Z uznesení výborov Národnej rady uvedených v bode III tejto spoločnej správy vyplývajú tieto pozmeňujúce a doplňujúce návrhy, ktoré sú uvedené v bode č. IV spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: O bodoch spoločnej správy č. 1 až 10, 12 až 14, 16, 18 až 21 hlasovať spoločne s návrhom gestorského výboru schváliť. O bodoch spoločnej správy č. 11, 15 a 17 hlasovať spoločne s návrhom gestorského výboru neschváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov. Spoločná správa výborov bola schválená uznesením gestorského výboru č. 296 z 13. júna 2018. Týmto uznesením ma zároveň výbor poveril ako spoločného spravodajcu, aby som na schôdzi Národnej rady pri prerokovaní vládneho návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Jurinová, Erika, podpredsedníčka NR SR (2014-07-10):
Páni poslanci, vyhlasujem všeobecnú rozpravu za skončenú. Pýtam sa pána navrhovateľa, či chce zaujať stanovisko. (Reakcia navrhovateľa.) Nech sa páči, máte slovo, pán poslanec Brocka.
Figeľ, Ján, podpredseda NR SR (2015-11-24):
Pán minister, tu je miesto pre navrhovateľov, nech sa páči. Budeme pokračovať po zaujatí vášho miesta v normálnej rozprave.
Mikulec, Roman, minister vnútra SR (2020-09-17):
Ďakujem pekne. Myslím, že k tejto otázke už tu bolo dnes povedané pomerne dosť aj detailov, ale, samozrejme, vám odpoviem. V prvom prípade bude potrebné zosúladiť súčasný stav, kedy je vyhlásená mimoriadna situácia prednostom okresného úradu v sídle kraja Košice na košickom území a prednostom okresného úradu v sídle kraja Prešov na prešovskom území, so zákonom o civilnej ochrane a upraviť túto situáciu vyhlásením mimoriadnej situácie vládou v súlade s § 8 uvedeného zákona. Zároveň sa odporučí vláde vymenovať operačnú skupinu zloženú so zástupcov ministerstva vnútra, životného prostredia a Slovenskej technickej univerzity na koordináciu záchranných prác a poveriť prednostu okresného úradu v sídle kraja Košice riadením záchranných prác. Už v súčasnej dobe pripravujú experti zo Slovenskej technickej univerzity postup oddrenážovania prameňa a spôsob vybudovania záchytu a čistenia vytekajúcej vody z prameňa. Ďalej sa na základe rekognoskácie terénu pripravuje postup prípravy odpadu na vyskladnenie z teplárne a ošipárne, spočívajúci v stanovení potrebných terénnych a stavebných úprav, inventarizácie sudov s PCB látkami a ich kategorizácia. Na základe týchto spracovaných postupov a po zabezpečení potrebného technického a materiálneho vybavenia, ktoré som uviedol v odpovedi na otázku č. 3, sa vypracuje časový harmonogram postupu vykonania záchranných prác, ktorý bude reflektovať na požiadavku zábrany ďalšiemu ohrozeniu života, zdravia obyvateľov a životného prostredia spôsobeného týmito tromi zdrojmi znečistenia PCB a ďalšími toxickými chemickými látkami. Ďakujem pekne.
Kotleba, Marian, poslanec NR SR (2021-09-28):
Pán minister Sulík, ja rešpektujem, že ste chceli porozprávať o tom, čo bolo, ak ste v rezorte našli nejaké nevýhodné zmluvy, nejaké tunely, tak ich rušte, tak ako sme ich rušili my, keď sme v Banskobystrickom kraji ich našli po tom, čo tam bolo. Rušte ich aj za cenu súdnych konaní, dávajte kvalifikované trestné oznámenia, nech všetci tí, ktorí proste plytvali so, s ľuďmi, s peniazmi ľudí, nech za to ponesú následok. Ale, pán minister, ľudí dnes zaujíma niečo iné. Ľudí zaujíma, z čoho vykryjú tie brutálne zdražené energie. Z čoho to budú platiť? Ako veľmi štát dovolí – a vy ste súčasťou toho štátu –, ako veľmi štát dovolí, aby im na túto zimu už na tie energie nevyšlo. A to nemusíme hovoriť iba o východnom Slovenku. To je už v Brezne, to je v Rimavskej Sobote, to je v Lučenci, to je proste v Detve, to už je vo veľmi veľa chudobných regiónoch Slovenska, kde tieto vaše zvýšené ceny spôsobujú to, že ľudia žijúci, najmä osamotení ľudia, dôchodcovia žijúci v rodinných domoch majú ťažké depresie z toho, ako túto zimu idú prežiť. Pán minister, ja som trošku od vás čakal takú konštruktívnu záležitosť, že tam vystúpite a poviete, keď sme vedeli dať miliardu eur na testovanie a podporu očkovania, na kampane, keď sme vedeli dať 50 mil. na očkovaciu lotériu, nájdeme peniaze na to, aby sme pre ľudí energiu, keď už inak nie, dotovali, aby tí ľudia na Slovensku mohli dôstojne žiť. Ale nič som z toho od vás nepočul, absolútne nič. A keď v porovnaní s tým si ľudia uvedomia, že ste ochotní, vaša vláda, dať za reklamu na Markíze za deväť minút milión stotisíc eur a potom od nich chcete driapať za elektriku a plyn, tak je to nehoráznosť.
Klus, Martin, podpredseda NR SR (2019-10-22):
Ďakujem, pán poslanec. Na vaše vystúpenie registrujem tri faktické poznámky. Pán poslanec Nedoba.
Danko, Andrej, predseda NR SR (2016-03-23):
Poprosím o faktickú poznámku pána Kotlebu Mariana. (Reakcia poslanca Krajniaka: „Bol prihlásený pán Kotleba.“) Len ste nemali asi kartu alebo... Máte? Dvakrát ste stlačili.
Bugár, Béla, podpredseda NR SR (2016-10-19):
(Hlasovanie.) Prítomných 143, za 93, proti 46, 4 sa zdržali hlasovania. Konštatujem, že aj tento bod bol schválený. Nech sa páči.
Gabániová, Darina, poslankyňa NR SR (2014-06-05):
Ďakujem. Pán poslanec, som rada, že ste vystúpili, pretože ste povedali svoje dojmy z celej rozpravy. Aj pekne ste zhodnotili, objektívne, situáciu. Páči sa mi, že ste objavili, že skutočne nebola urobená analýza, keď sa pripravoval pilier, druhý pilier. Myslím analýza, aké vymeriavacie základy budú u občanov prevažovať a z ktorých budú plynúť platby. Preto sa potom zvýšili odvody až na 9 percent. Pretože, ako som povedala, asi 39,81 % občanov má vymeriavací základ, ktorí sú v DSS, v druhom pilieri, má vymeriavací základ od 335 do 550 eur. Počujete dobre, 39,81 percenta. Všetky tie čísla, ktoré som tu uviedla, sú, prosím pekne, zo včerajších Hospodárskych novín, aby ma niekto neobvinil z vykrádania duševného vlastníctva. To hovorím prameň, tam si to môže každý pozrieť a každý naštudovať. Takže... A ešte mi vadí, keď ma náhodou, keď nás náhodou niekto bude obviňovať z nejakých kšeftov pri upravovaní a pripravovaní a varírovaní, ako potom sanovať tých občanov. Pretože jednoducho my máme teraz moc a my to musíme riešiť. Kým nenadobudneme guráž zrušiť druhý pilier, tak, bohužiaľ, to budeme musieť riešiť, lebo tí občania tak či tak spadnú do sociálnej siete, čiže do solidárneho systému. Bude sa týkať to každého občana. A máte pravdu, udržateľnosť dôchodkového systému závisí od vymožiteľnosti daní, od zvýšenia zamestnanosti a od zodpovednej politiky vlád.
Tabák, Romana, poslankyňa NR SR (2021-09-21):
Ďakujem za slovo, pán predsedajúci. Pán predseda Kollár, ja vám veľmi pekne ďakujem za vaše povzbudivé slová. A áno, máte pravdu, pracujem na tom už niekoľko mesiacov. Nie je tu o čom. Cyklistov treba jednoznačne chrániť, treba jednoznačne urobiť zmenu. Pre vašu informáciu, zajtra máme finálne stretnutie s policajným prezídiom, kde nám predstavia ich návrh, lebo je veľmi dôležité, aby sme mali feedback, či už je to z ministerstva vnútra, alebo z ministerstva dopravy. My sme tento návrh už mohli podať v máji bez nejakého súhlasu, bez nejakého názoru, takže budem vás o tom informovať, a ešte raz zopakujem, že zajtra máme finálne stretnutie s Policajným prezídiom. Ďakujem.
Pollák, Peter, poslanec NR SR (2012-10-30):
Ďakujem pekne, pani predsedajúca. Dámy a páni, kolegovia, kolegyne, hostia, dovoľte aj mne zopár teda vecí povedať k tejto téme. Venujeme sa téme, ktorej sa Slovensko nevyhne, nevyhli sa jej ani krajiny Európy, niektoré krajiny už k tomu teda zajali jasné stanovisko a aj my teda musíme sa k tomu nejak postaviť, aj my musíme zaujať stanovisko tak, aby sme povedali k tejto téme áno alebo nie. Spôsob otvárania tejto témy nebol príliš šťastný, odporúčam ľuďom, ktorí otvárajú tú tému, aby zvolili iný spôsob otvárania témy, lebo asi pravdepodobne je nielen obsahovo dobré o tejto veci rozprávať, ale aj forma prezentácie tejto témy musí byť adekvátna aj zloženiu tohto parlamentu. Nebudem dlho rečniť, skúsim v podstate odprezentovať môj postoj k tejto téme. Aj napriek tomu, že si vážim mojich kolegov z môjho klubu, Riša, Štefana, Braňa, Igora, ale aj kolegov z KDH, môj postoj k tejto téme je úplne iný. Zároveň chcem povedať, že ja rešpektujem, samozrejme, názor mojich kolegov aj kolegov z KDH, vážim si ich postoj a rešpektujem ich a ja verím, že aj oni budú rešpektovať môj názor a možnože si aj budú vážiť. Rešpektujem taktiež obyčaje, tradície, rešpektujem aj vieru v Boha, nakoniec už niekoľkí ste sa pochválili, že veríte v Boha, aj ja verím v Boha, ale predsa len teda. Ak dnes táto krajina, spoločnosť a legislatíva umožňuje uzatvárať formálny zväzok ktorémukoľvek páru v tejto krajine, dokonca aj maloletým, bez toho, aby sme skúmali ich zodpovednosť voči rodine, voči deťom, voči spoločnosti a štátu, je pre mňa minimálne neférové, ak by sme dvom dospelým, zdravým, príčetným a zmyslov nezbavených ľudí nejakým spôsobom podmieňovali alebo kládli prekážky v ich živote. Takže ak na jednej strane nebránime uzavrieť formálny zväzok ľuďom, ktorí sú napríklad maloletí, a na druhej strane sa bránime a kladieme prekážky k uzatvoreniu nejakého zväzku, právneho zväzku ľuďom, ktorí sú rovnakého pohlavia, ale pritom sú zdraví, príčetní, tak myslím si, že je to otázne. Chcem však zdôrazniť jeden fakt aj teda kvôli tomu, čo hovoril Igor predo mnou, môj postoj k tejto téme a môj liberalizmus končí v tom okamihu, kde začína zodpovednosť za výchovu dieťaťa. Ak ide iba o dvoch ľudí, ktorí sa rozhodli stráviť svoj život spolu, tak, a nie sú nebezpeční pre okolie, tak tam nevidím nejaký priestor na to, aby sme im kládli prekážku. Ale ak títo dvaja ľudia rovnakého pohlavia sa odhodlajú do budúcna spravovať život aj tretieho človeka, tak tam vidím už priestor na to, aby štát zasiahol, a tam aj môj osobný liberalizmus končí. Ďakujem. (Potlesk.)
Bugár, Béla, podpredseda NR SR (2018-10-17):
Nech sa páči, prezentujme sa a hlasujme. (Hlasovanie.) Prítomných 144 poslancov, za 94, zdržalo sa 49 poslancov, 1 nehlasoval. Konštatujem, že sme schválili, že tento návrh zákona prerokujeme v druhom čítaní. Nech sa páči.
Bugár, Béla, podpredseda NR SR (2011-04-06):
Pani poslankyňa Vaľová.
Hlinka, Jozef, poslanec NR SR (2022-03-16):
O návrhu zákona budeme hlasovať dnes o sedemnástej hodine. Ďakujem.
Pellegrini, Peter, podpredseda NR SR (2020-09-17):
Ďakujem pekne. Na vaše vystúpenie evidujeme sedem faktických poznámok. Končím možnosť prihlásiť sa s faktickou poznámkou. Ako prvý pán poslanec Stančík, nech sa páči.
Bugár, Béla, podpredseda NR SR (2017-09-06):
Nech sa páči, prezentujme sa a hlasujme o tom, že tento návrh prerokujeme v treťom čítaní. (Hlasovanie.) Prítomných 138, za 108, 30 sa zdržali hlasovania. Konštatujem, že sme v treťom čítaní , preto otváram možnosť sa prihlásiť do rozpravy v rámci tohto čítania. Konštatujem, že nikto sa nehlási. Končím možnosť sa prihlásiť. Nech sa páči.
Paška, Pavol, predseda NR SR (2013-09-11):
Pán Sulík, vláda je vláda, keď vám to ušlo, a parlament je parlament...
Danko, Andrej, predseda NR SR (2019-02-07):
Ďakujem. O slovo požiadala pani podpredsedníčka Nicholsonová, nech sa páči.
P. Hrušovský, predseda NR SR: (2003-12-12):
(Hlasovanie.) 140 prítomných, 90 za návrh, 13 proti, 37 sa zdržalo. Návrh sme schválili. Ďalší návrh. I. Hamarčák, poslanec: Súčasne v zmysle § 74 ods. 1 zákona o rokovacom poriadku odporúčam, a teda aj v súlade s rozhodnutím predsedu Národnej rady č. 467 z 18. novembra 2003 odporúčam prideliť v druhom čítaní na prerokovanie tento návrh zákona okrem výboru pre financie, rozpočet a menu aj výborom: ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Za gestorský výbor navrhujem výbor pre financie, rozpočet a menu. Zároveň odporúčam, aby výbory uvedený návrh zákona prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Prosím, dajte hlasovať o tomto návrhu.
P. Osuský, poslanec: (2002-07-03):
Návrh, ktorý predkladám, kde navrhujem teda zmenu „môže poveriť“ na „poverí“, sa o. i. opiera predovšetkým o skutočnosť, že v mnohých európskych krajinách je zákonný stav taký, ako navrhujem upraviť touto zmenou. Zväz jachtingu od roku 1968 viedol evidenciu námorných rekreačných plavidiel, vydával preukazy technickej spôsobilosti a preukazy odbornej spôsobilosti na ich vedenie. Administratívnym zásahom v roku 1984 na popud vtedajšieho ministerstva vnútra, potom ako emigroval významný predstaviteľ jachtingu – možno sa pamätáte na jeho meno, bol to legendárny Richard Konkolski –, bola táto činnosť prevedená do kompetencie Štátnej plavebnej správy, z ktorej po vzniku samostatnej Slovenskej republiky prešla na novovytvorený Námorný úrad ministerstva dopravy, pôšt a telekomunikácií. Pretože ani Štátna plavebná správa, ani ministerstvo nemali odborníkov na túto oblasť, vykonávali školenia a skúšky pre tieto organizácie naďalej členovia Slovenského zväzu jachtingu. V štátoch Európskej únie, Rakúsku, Švajčiarsku, Luxembursku, Nemecku, Anglicku, Holandsku, Belgicku, Nórsku, Švédsku a Španielsku vykonávajú túto činnosť z poverenia štátu národné jachtárske organizácie. Ako prvé uvádzam tri vnútrozemské krajiny Európskej únie. Vo Francúzsku a Fínsku sa preukazy odbornej spôsobilosti nevyžadujú. Ak v týchto krajinách nenarušuje uplatňovanie ich jurisdikcie štátnej nad aktivitami súvisiacimi s námornou plavbou to, že preukazy vydávajú športové jachtárske zväzy týchto krajín, neviem si predstaviť, prečo by to malo ohroziť túto pozíciu v Slovenskej republike, tobôž keď, ako som citoval z platného zákona, vydávanie preukazu zostáva naďalej plne v rukách ministerstva dopravy, pôšt a telekomunikácií. Nechcem ctenú snemovňu ďalej zdržovať, chcem len povedať, čo som povedal v prvom čítaní, že ide o jeden malý krok v smere tom, ku ktorému naša spoločnosť má podľa mňa smerovať, že štát bude mať svoju gesciu a mať svoju právomoc presne v tej oblasti, kde ju nemôže vykonávať tak dobre alebo lepšie nikto iný, a nebude ju mať tam, kde to môžu robiť iné štruktúry a neštátne organizácie. Je to teda jeden malý krôčik k deetatizácii a k budúcnosti, kde si štát ponecháva v rukách to, čo si ponechať má. Ďakujem za pozornosť.
Remiášová, Anna, poslankyňa NR SR (2022-02-23):
Viedol Boris Kollár... Môžem?
Zmajkovičová, Renáta, podpredsedníčka NR SR (2012-09-27):
Ďakujem. S faktickými poznámkami traja poslanci. Uzatváram možnosť faktických poznámok. Pán poslanec Brixi.
Mojš, Milan, poslanec NR SR (2019-05-10):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie nasledovným výborom: ústavnoprávnemu výboru, Výboru Národnej rady pre financie a rozpočet a Výboru Národnej rady pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 17. júna 2019 a v gestorskom výbore do 18. júna 2019.
Jurinová, Erika, podpredsedníčka NR SR (2015-05-22):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak. Vyhlasujem všeobecnú rozpravu za skončenú. Chce v rozprave zaujať stanovisko pán navrhovateľ? Pán spravodajca? Rovnako nie. Prerušujem rokovanie o tomto bode programu. Pokračujeme prvým čítaním o návrhu poslanca Národnej rady Slovenskej republiky Martina Poliačika na vydanie zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Tento zákon má tlač 1519. Návrh na jeho pridelenie na prerokovanie výborom je v rozhodnutí č. 1529. Nech sa páči, pán poslanec Martin Poliačik, uveďte návrh zákona.
Soboňa, Juraj, poslanec NR SR (2019-02-18):
Ďakujem, pán predsedajúci, za slovo. Pán Osuský, ja si vás veľmi vážim, poznám vás jako vzdelaného človeka a musím zareagovať na veci, pretože čo sa týka aj Slovenskej akadémii vied, aj vysokých škôl, na kritiku, ktorú ste uviedli na adresu, že keby sme mali nominantku stranícku SNS, keby bola členka strany, tak určite by ste hovorili, že by bolo na mieste, keby ministerom alebo ministerkou bol vedec, akademik alebo nejaký nezávislý odborník. Teraz kritizuje, teda že sme si neboli schopní vybrať z vlastných radov. A čo sa týka tých stimulov, zásluhou tohto vedenia pod vedením pani ministerky Lubyovej, veď predsa sa dosiahli lepšie prepojenie súkromného a verejného sektora, prepojenie podnikateľov a vedcov. Veď schéma stimulov na roky 2018 až ’23 sa výrazne zlepšuje mieru prepojenia podnikov s vedeckými inštitúciami. V 30 projektoch ako partneri figurujú 18 pracovísk Slovenskej akadémie vied a vysokých škôl. Ide o renovonované pracoviská, ktorých štatutári podpísali partnerské zmluvy s firmami na realizáciu konkrétnych projektov výskumu a vývoja. Ministerstvo, politici ani médiá by nemali spochybňovať vedeckú úroveň týchto renomovaných slovenských vedeckých inštitúcií predsa. Pokiaľ sa rektori a dekani univerzít, riaditelia ústavov a centier SAV pod vede..., pod..., sú uvedení, pod tieto projekty podpísali, prečo by sme to mali spochybňovať. Ďakujem pekne.
Číž, Miroslav, podpredseda NR SR (2015-11-26):
Ďakujem pekne, bolo to cítiť. Takže pán spravodajca nežiada slovo, teda pán navrhovateľ, ani pán spravodajca. Dovoľte mi prerušiť rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Lucie Nicholsonovej, Jozefa Mihála a Juraja Drobu na vydanie zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (tlač 1802). Návrh na pridelenie výborom je v tlači 1808. Máte slovo, pani poslankyňa, uveďte tento návrh zákona.
Paška, Pavol, predseda NR SR (2013-11-26):
Pán poslanec Choma.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o bodoch zo spoločnej správy. (Hlasovanie.) Prítomných 140 poslancov, za 135, 4 sa zdržali hlasovania, 1 nehlasoval. Ešte budeme hlasovať o ďalšom bode zo spoločnej správy, o bode č. 30. Odporúčanie, pán spravodajca, je aké?
K. Tóthová, poslankyňa: (2002-03-13):
I. Presperín, podpredseda NR SR: Pán poslanec Kozlík ešte môže položiť otázku. Nech sa páči. S. Kozlík, poslanec: Ďakujem pekne. Ja by som mal otázku: Jediný rezort, ktorý má v pláne roku 2002 prijatie celkovo 76 aproximačných nariadení vlády, je Ministerstvo pôdohospodárstva Slovenskej republiky. Je to čl. 2. Pri prerokovávaní návrhu zákona o aproximačných nariadeniach vlády 18. decembra 2001 vypadlo z pôsobnosti tohto zákona poľnohospodárstvo. Zákon tým de facto v značnej miere stratil svoje opodstatnenie. Rád by som vedel vysvetlenie, teda čo sa stalo, a rezort ministerstva pôdohospodárstva v prípade urýchleného neschválenie novely tohto zákona sa stane vlastne brzdou prípravného procesu vstupu do Európskej únie, nakoľko najväčší rozsah legislatívy, ktorú treba transponovať a implementovať do právneho poriadku, je práve v kapitole pôdohospodárstva. Ďakujem pekne. I. Presperín, podpredseda NR SR: Ďakujem. Pani poslankyňa, chcete upresniť? Nech sa páči.
P. Hrušovský, predseda NR SR: (2004-01-22):
Prosím teraz pána ministra spravodlivosti. Panie poslankyne, páni poslanci, pristúpime k hlasovaniu o prvom prerokovanom bode, ktorým je vládny návrh zákona o opatreniach voči osobám, ktoré nadobudli majetok z nelegálnych príjmov . Predkladateľom za vládu Slovenskej republiky je pán minister spravodlivosti a podpredseda vlády Lipšic, spravodajcom gestorského výboru, ústavnoprávneho výboru, je pán poslanec Husár. Včera sme prerušili rokovanie pred hlasovaním v druhom čítaní po skončení rozpravy. Pán spoločný spravodajca, ste pripravený uvádzať hlasovanie, tak ako sú jednotlivé návrhy uvedené v spoločnej správe, ako aj návrhy uvedené alebo podané v rozprave? (Reakcia z pléna.) Páni poslanci, pristúpime k hlasovaniu. Nech sa páči, pán spoločný spravodajca Husár. S. Husár, poslanec: Ďakujem pekne. Vážený pán predseda Národnej rady, vážení členova vlády, vážené kolegyne, kolegovia... (Ruch v sále.)
Pollák, Peter, poslanec NR SR (2022-06-22):
Ďakujem pekne, pán predseda, chcem iba informovať, že pri tlači 927 som hlasoval za a vykázalo ma, že som neprítomný, teda, že som nehlasoval. Ďakujem pekne.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 140 poslancov, za 87, proti 7, zdržalo sa 44, nehlasovali 2. Konštatujem, že Národná rada sa uzniesla, že tento zákon teda prerokuje.
Žiga, Peter, podpredseda NR SR (2024-02-28):
Ďalším vystupujúcim v rozprave je pani poslankyňa Škopová.
Bugár, Béla, podpredseda NR SR (2016-10-27):
Nech sa páči, prezentujme sa a hlasujme. (Hlasovanie.) Prítomných 136 poslancov, za 120, 16 sa zdržali hlasovania. Konštatujem, že uznesenie bolo schválené. Teraz prosím pána poslanca Lukáča, aby uviedol hlasovanie o bode 55 schváleného programu, a to prvé čítanie o návrhu poslankyne Remišovej na vydanie zákona, ktorým sa mení a dopĺňa zákon o slobode informácií, tlač 238. Nech sa páči. [Hlasovanie o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 238.]
Hrnčiar, Andrej, podpredseda NR SR (2019-10-22):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Irén Sárközy, Tibora Bastrnáka, Bélu Bugára, Pétera Vörösa na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov . Návrh zákona je uverejnený ako tlač 1723. Návrh na jeho pridelenie na prerokovanie výborom je v rozhodnutí č. 1824. Dávam slovo poslankyni Irén Sárközy, aby návrh zákona uviedla.
Šefčík, Marek, poslanec NR SR (2022-09-27):
Ďakujem pekne za slovo. Takže tento zákon, keď bol v prvom čítaní, bola tu širšia rozprava, ja sa teraz obmedzím iba na krátke poďakovanie. Takže chcem potvrdiť slová predkladateľky, že rokovaní bolo viac, že boli prínosné a ich výsledkom bola dohoda. Ďakujem za ústupok hlavnej predkladateľke, ktorý umožní jednoduchšie aplikovanie zákona v praxi, a teraz nemám na mysli len posunutie účinnosti zákona, ale aj možnosť a nie povinnosť zdravotníckemu zariadeniu sprístupniť pôrod viac ako jednej blízkej osobe rodičky. Takže ďakujem za tento zákon a verím, že v praxi pomôže.